คือประจำเดือนหายไปประมาณ 2 อาทิตย์แล้วค่ะ อยู่ๆมีเลือดสีน้ำตาลออกมา แต่ไม่มีกลิ่นนะคะ เป็นแบบนี้มา 4 วันแล้วค่ะ ออกกระปิดกระปอย ขาดการมีเพศสัมพันธ์มาประมาณ 3 อาทิตย์ ไม่มีอาการปวดท้องน้อยเลย อยากทราบว่าอันตรายไหมค่ะ ต้องไปพบแพทย์เลยไหม หรือต้องรอให้หายก่อน
สวัสดีค่ะ หากประจำเดือนหมดไป 2 สัปดาห์ แล้วมีเลือดสีน้ำตาลออกมานาน 4 วัน อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้2. เป็นประจำเดือนที่มาเร็วกว่าปกติ โดยหากเลือดออกไม่นานเกิน 7 วัน ก็ถือเป็นประจำเดือนได้3. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย4. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นในเบื้องต้น ควรลองตรวจหาการตั้งครรภ์ดูก่อน หากตรวจไม่พบ ก็ให้สังเกตเลือดต่อไป หากไม่ได้ใช้ยาฮอร์โมนอะไร และเลือดออกไม่นานเกิน 7 วัน ก็อาจเป็นประจำเดือนที่มาเร็วกว่าปกติได้ ซึ่งยังไม่จำเป็นต้องทำอะไร ให้สังเกตประจำเดือนในรอบต่อๆ ไปก่อน ว่าจะมาผิดปกติหรือไม่ค่ะ แต่หากเลือดออกนานเกิน 7 วัน หรือประจำเดือนในรอบต่อๆ ไป ยังคงมาผิดปกติ ก็ควรไปพบสูติ-นรีแพทย์เพื่อตรวจหาสาเหตุค่ะ